Source: http://tampere.cloudnc.fi/fi-FI/Toimielimet/Sosiaali_ja_terveyslautakunta/Kokous_19122018/Tampereen_valinnanvapauskokeilun_jatkami(67894)
Timestamp: 2019-01-19 04:08:08+00:00
Document Index: 6006293

Matched Legal Cases: ['§ 126', '§ 372', '§ 121', '§ 123', '§ 124', '§ 125', '§ 127', '§ 128', '§ 129', '§ 130', '§ 131', '§ 132', '§ 133', '§ 134', '§ 135', '§ 136']

Tampereen valinnanvapauskokeilun jatkaminen vuonna 2019 ja sääntökirjojen päivittäminen (yhteistoiminta-alueen asia) | Tampere esityslistat ja pöytäkirjat
Tampereen valinnanvapauskokeilun jatkaminen vuonna 2019 ja sääntökirjojen päivittäminen (yhteistoiminta-alueen asia)
Sosiaali- ja terveyslautakunta, kokous 19.12.2018
§ 126 Tampereen valinnanvapauskokeilun jatkaminen vuonna 2019 ja sääntökirjojen päivittäminen (yhteistoiminta-alueen asia)
TRE:8448/06.02.00/2016
Projektipäällikkö Eeva Mäkinen, puh. 040 675 3147, etunimi.sukunimi@tampere.fi
Tampereen kaupunki on 11.9.2018 kaupunginhallituksen päätöksellä § 372 päättänyt hakea jatkoa valinnanvapauskokeilulle suun terveydenhuollon ja terveysasemapalvelujen omatiimi - kokeilujen osalta. Sosiaali- ja terveysministeriö on 2.10.2018 tekemällään päätöksellä myöntänyt kokeilujen jatkolle valtionavustusta 1 440 000 €. Päätöksen mukaan avustus on käytössä 1.1.2018–31.10.2019.
Myönnetyllä valtionavustuksella pystytään jatkamaan kokeiluja nykyisellä laajuudella 30.9.2019 asti. Lempäälä jättäytyy suun terveydenhuollon kokeilusta vuoden 2019 alusta. Sosiaali- ja terveysministeriön päätöksessä kerrotaan, että mikäli Pirkanmaalle myönnetään eduskunnan käsittelyssä olevan valinnanvapauslain mukainen suoran valinnan sote-keskuksen tai suun terveydenhuollon pilotti, tulee valinnanvapauskokeilu liittää osaksi sitä 31.8.2019 mennessä.
Nykyiset sääntökirjat ja niihin liittyvät päätökset on tehty valinnanvapauskokeilun alkuperäisen aikataulun mukaisesti päättymään 31.12.2018. Kokeilujen jatkaminen edellyttää molempien kokeilun sääntökirjojen teknisen päivittämisen. Samalla sääntökirjoihin tehdään alla mainitut sisältömuutokset.
Suun terveydenhuollon kokeilussa otetaan käyttöön mukailtu OHIP-14 itsearvioitu oirekartoituskysely ja täsmennetään joitakin kirjaamiskäytäntöjä. Lisäksi sääntökirjaan kirjataan sanktiomenettely tilanteeseen, jossa palveluntuottaja ei ole siirtänyt ottamiaan röntgen-kuvia PACS-kuva-arkistoon. Kannustinkriteerejä on myös täsmennetty.
Terveysasemapalvelujen omatiimin sääntökirjaan lisätään suoriteperusteisiin korvauksiin mahdollisuus vastaanottokäynnin korvaavaan etävastaanottoon sekä tehdään joitakin teknisiä korjauksia ja täsmennyksiä.
Hyväksytään liitteenä olevat sääntökirjat. Sääntökirjat ovat voimassa 30.9.2019 asti.
Omatiimin palveluissa kokeilualueina ovat postinumeroalueet 33530 ja 33710. Suun terveydenhuollon valinnanvapauskokeilun alueina ovat Tampereen ja Oriveden yhteistoiminta-alue, Pirkkalan ja Vesilahden yhteistoiminta-alue, Valkeakoski, ja Nokia koskien täysi-ikäisiä kuntalaisia.
Palvelusetelin arvoksi vahvistetaan sääntökirjojen mukaiset korvaukset.
Palveluntuottajien hyväksymistä koskeva toimivalta kokeilussa on avo- ja asumispalvelujen avopalvelujohtajalla.
Avo- ja asumispalvelujen avopalvelujohtaja voi päätöksellään tehdä sääntökirjoihin muutoksia, mikäli lainsäädäntöön, palveluseteliohjeistukseen tai Tampereen kaupungin käytäntöihin tulee muutoksia.
Projektipäällikkö Eeva Mäkinen oli asiantuntijana paikalla asian käsittelyn aikana.
Eeva Torppa-Saarinen, Kati Myllymäki, Eeva Mäkinen, Mari Heikkinen, Tiiu Airistola, Antti Markkola, Tanja Koivumäki
sotela_Valinnanvapauskokeilu omatiimin sääntökirja 2019.pdf (pdf, 748 kt)
sotela_Valinnanvapauskokeilu suun terveydenhuollon sääntökirja 2019.pdf (pdf, 1497 kt)
Kuuntele sotela_Valinnanvapauskokeilu omatiimin sääntökirja 2019.pdf
Kuuntele sotela_Valinnanvapauskokeilu suun terveydenhuollon sääntökirja 2019.pdf
§ 121 Läsnäolo- ja puheoikeudet
§ 123 Ajankohtaiskatsaus (yhteistoiminta-alueen asia)
§ 124 Sosiaali- ja terveyslautakunnan palvelu- ja vuosisuunnitelma 2019 (yhteistoiminta-alueen asia)
§ 125 Vuoden 2018 vapaaehtoisen palkitseminen (julkisuuteen 17.1.2019 klo 16)
§ 127 Lasten ja nuorten hyvinvointisuunnitelman hyväksyminen (yhteistoiminta-alueen asia)
§ 128 Sosiaali- ja terveyslautakunnan kumppanuusavustukset vuonna 2019 (Yhteistoiminta-alueen asia)
§ 129 Erikoissairaanhoidon palvelusetelien arvot (yhteistoiminta-alueen asia)
§ 130 Perheneuvolan neuvonta- ja terapiapalvelujen palvelusetelien arvot (yhteistoiminta-alueen asia)
§ 131 Taatalan tukipalveluiden väliaikaiset asiakasmaksut ja omaishoidon tuen kotiin vietävien palveluiden asiakasmaksut sekä erikoissairaanhoidon poliklinikkamaksu (yhteistoiminta-alueen asia)
§ 132 Maakunnallisen apuvälinepalvelun perustaminen (yhteistoiminta-alueen asia)
§ 133 Sosiaalityöntekijän virkojen perustaminen lasten, nuorten ja perheiden palvelulinjalle (yhteistoiminta-alueen asia)
§ 134 Sosiaali- ja terveyslautakunnan päätösvallan siirto viranhaltijoille (yhteistoiminta-alueen asia)
§ 135 Tiedotusaineisto (yhteistoiminta-alueen asia)
§ 136 Viranhaltijoiden päätösten otto-oikeus (yhteistoiminta-alueen asia)